wickkiey/tamil-wikipedia-chunked huggingface dataset:
# புக்கிட் கந்தாங்

## 2007 புக்கிட் கந்தாங் பேருந்து விபத்து

2007 ஆகஸ்டு 13-ஆம் தேதி புக்கிட் கந்தாங்கில் நடந்த பேருந்து விபத்து மலேசிய வரலாற்றில் மிக மோசமான வாகன விபத்துகளில் ஒன்றாக அறியப்படுகிறது. வடக்கு-தெற்கு விரைவுசாலையின் 229-ஆவது கிலோமீட்டரில் அந்த விபத்து நடந்தது.  
2010-ஆம் ஆண்டு கேமரன் மலையில் நடந்த பேருந்து விபத்தில் 27 பேர் பலியானார்கள். மற்றும் 2013-ஆம் ஆண்டு கெந்திங் மலையில் நடந்த பேருந்து விபத்தில் 37 பேர் பலியானார்கள்.  
பேராக் புக்கிட் பெராப்பிட், புக்கிட் கந்தாங் - சங்காட் ஜெரிங் அருகே நடந்த இந்த விபத்தில் விரைவுப் பேருந்தின் 20 பயணிகள் கொல்லப் பட்டனர். அதிகாலை 4.40 மணியளவில் அந்த விபத்து நிகழ்ந்தது. பேருந்து ஓட்டுநர் ரோகிசான் அபுபக்கர் என்பவர் பேருந்துக் கட்டுப்பாட்டை இழந்ததால் இந்த விபத்து நடந்தது.
# புக்கிட் கந்தாங்

## புக்கிட் கந்தாங் வாக்காளர்கள்

1984-ஆம் ஆண்டில் புக்கிட் கந்தாங் மக்களவைத் தொகுதி உருவாக்கப்பட்டது. இந்தத் தொகுதி லாருட், மாத்தாங், செலாமா மாவட்டத்தில் ஒரு தொகுதி ஆகும். 1986-ஆம் ஆண்டில் இருந்து நாடாளுமன்ற மக்களவையில் இந்தத் தொகுதி பிரதிநிதிக்கப் படுகிறது.  
2018 மார்ச் 30-இல் வெளியிடப்பட்ட கூட்டரசு அரசிதழின் படி, (*Federal Government Gazette: Notice of Polling Districts*) புக்கிட் கந்தாங் தொகுதி 37 வாக்குச் சாவடித் தொகுதிகளாகப் பிரிக்கப்பட்டு உள்ளது.
# எல்லைகளின் பட்டியல் (கணிதம்)

இக்கட்டுரையில் பொதுச் சார்புகளின் எல்லைகளின் பட்டியல் தரப்படுகிறது. இதிலுள்ள *a*, *b* ,*c* ஆகிய மூன்றும் மாறி *x* ஐப் பொறுத்த மாறிலிகளாகும். இப்பட்டியல் முழுமையானதல்ல.
# எல்லைகளின் பட்டியல் (கணிதம்)

## பொதுச்சார்புகளின் எல்லைகள்

### எல்லையின் வரையறையும் தொடர்புடைய கருத்துக்களும்

<math>\forall \varepsilon>0\ \exists \delta>0\ 0<|x-c|<\delta\rightarrow |f(x)-L|<\varepsilon</math>. என இருந்தால், இருந்தால் மட்டுமே <math>\lim_{x \to c} f(x) = L </math>. இவ்வரையறை எல்லையின் (ε, δ)-வரையறை.  
ஒரு தொடர்வரிசையின் உயர் எல்லையின் வரையறை:
: <math>\limsup_{n \to \infty} x_n = \lim_{n\to\infty}\(\sup_{m\geq n}x_m\) </math>  
ஒரு தொடர்வரிசையின் தாழ் எல்லையின் வரையறை:
: <math>\liminf_{n \to \infty} x_n = \lim_{n\to\infty}\(\inf_{m\geq n}x_m\) </math>.  
சார்பின் தொடர்ச்சி:
:<blockquote><math>\lim_{x\to c}f(x)=f(c)</math>.</blockquote> என்பது உண்மையெனில் சார்பு <math>f(x)</math> ஆனது *c* புள்ளியில் தொடர்ச்சியானதாக இருக்கும்.
# எல்லைகளின் பட்டியல் (கணிதம்)

## பொதுச்சார்புகளின் எல்லைகள்

### அறியப்பட்ட எல்லை மீதான செயல்கள்

<math>\text{If }\lim_{x \to c} f(x) = L \text{ then:}</math>
:<math>\lim_{x \to c} \, [f(x) \pm a] = L \pm a</math>
:<math>\lim_{x \to c} \, a f(x) = a L</math>
:<math> L \not = 0 </math> எனில், <math>\lim_{x \to c} \frac{1}{f(x)}= \frac1L</math>
:<math>\lim_{x \to c} \, f(x)^n = L^n \qquad \text{ if }n \text{ is a positive integer}</math></blockquote>  
c ஐ உள்ளடக்கிய இடைவெளியிலுள்ள அனைத்து x மதிப்புகளுக்கும் (ஒருவேளை c தவிர்க்கப்படலாம்) <math>\text{If }\lim_{x \to c} f(x) = \lim_{x \to c} h(x) = L</math> ஆகவும், <math>f(x)\leq g(x)\leq h(x)</math> ஆகவும் இருந்தால்:
:<blockquote><math>\lim_{x \to c} g(x) = L</math>.
:<math>\lim_{x \to 0^+} x^{-n} =\lim \frac{1}{x^n}= +\infty</math>
:<math>\lim_{x \to 0^-} x^{-n} =\lim_{x \to 0^-} \frac{1}{x^n} =\begin{cases} -\infty, & \text{if } n \text{ is odd} \\ +\infty, & \text{if } n \text{ is even}\end{cases} </math>
:<math>\lim_{x\to\infty} ax^{-1}=\lim_{x\to\infty}a/x=0 \text{ for any real }a </math>
# எல்லைகளின் பட்டியல் (கணிதம்)

## அடுக்கேற்றச் சார்புகள்

### *a<sup>g(x)</sup>* வடிவச் சார்புகள்

:<math>\lim_{x \to c} e^{x} = e^c </math> (<math>e^{x} </math> தொடர்ச்சியான சார்பு என்பதால்)
:<math>\lim_{x\to\infty}a^x=\begin{cases} \infty, & a > 1 \\ 1, & a = 1 \\ 0, & 0 < a < 1 \end{cases}</math>
:<math>\lim_{x\to\infty}a^{-x}=\begin{cases} 0, & a > 1 \\ 1, & a = 1 \\ \infty, & 0 < a < 1 \end{cases}</math>
:<math>\lim_{x\to+\infty} \(1-\frac{1}{x}\)^x=\frac{1}{e}</math>
:<math>\lim_{x\to+\infty} \(1+\frac{k}{x}\)^{mx}=e^{mk} </math>
:<math> \lim_{x \to 0} \(1+ a \({e^{-x} - 1}\)\)^{-\frac{1}{x}} = e^{a}
\qquad</math>.
# எல்லைகளின் பட்டியல் (கணிதம்)

## அடுக்கேற்றச் சார்புகள்

### கூட்டுத்தொகை, பெருக்கற்பலன், கூட்டமைவுகள்

:<math>\lim_{x \to 0} x e^{-x} = 0 </math>
:<math>\lim_{x \to \infty} x e^{-x} = 0 </math>
:<math>\lim_{x \to 0} \( \frac{a^x - 1}{x} \) = \ln{a}, \qquad \forall~a > 0</math>
:<math>\lim_{x \to 0} \( \frac{e^x - 1}{x} \) = 1 </math>
:<math>\lim_{x \to 0} \( \frac{e^{ax} - 1}{x} \) = a </math>
# எல்லைகளின் பட்டியல் (கணிதம்)

## மடக்கைச் சார்புகள்

### இயல் மடக்கைகள்

<math>\ln {x} </math> இன் தொடர்ச்சித்தன்மையால்:
:<math>\lim_{x \to c} \ln{x} = \ln c </math> குறிப்பாக,
::<math>\lim_{x\to0^+}\log x=-\infty</math>
::<math>\lim_{x\to\infty}\log x=\infty</math>
:<math>\lim_{x\to1}\frac{\ln(x)}{x-1}=1</math>
:<math>\lim_{x\to0}\frac{\ln(x+1)}{x}=1</math>
:<math> \lim_{x \to 0} \frac{-\ln\(1+ a \({e^{-x} - 1}\)\)}{x} = a</math>. (லாபிதாலின் விதியின்படி பெறப்படுகிறது)
:<math>\lim_{x \to 0^+} x\ln x = 0</math>
:<math>\lim_{x \to \infty} \frac{\ln x}{x} = 0</math>
# எல்லைகளின் பட்டியல் (கணிதம்)

## மடக்கைச் சார்புகள்

### குறிப்பிலா அடிமான மடக்கைகள்

*a* > 1 எனில்:
:<math>\lim_{x \to 0^+} \log_a x = -\infty</math>
:<math>\lim_{x \to \infty} \log_a x = \infty</math>  
*a* < 1 எனில்:
:<math>\lim_{x \to 0^+} \log_a x = \infty</math>
:<math>\lim_{x \to \infty} \log_a x = -\infty</math>
# எல்லைகளின் பட்டியல் (கணிதம்)

## முக்கோணவியல் சார்புகள்

<math>x</math> ஆனது ரேடியன்களில் குறிக்கப்படுகிறது. சைன் மற்றும் கொசைன் சார்புகளின் தொடர்ச்சித்தன்மையால்:
:<math>\lim_{x \to a} \sin x = \sin a</math>
:<math>\lim_{x \to a} \cos x = \cos a</math>  
:<math>\lim_{x \to 0} \frac{\sin x}{x} = 1</math>. அல்லது பொதுவாக,
::<math>\lim_{x \to 0} \frac{\sin ax}{ax} = 1</math>, (*a* ≠ 0)
::<math>\lim_{x \to 0} \frac{\sin ax}{x} = a</math>
::<math>\lim_{x \to 0} \frac{\sin ax}{bx} = \frac{a}{b}</math>, (*b* ≠ 0)  
:<math>\lim_{x \to \infty} x\sin \(\frac1x\) = 1</math>
:<math>\lim_{x \to 0} \frac{1-\cos x}{x} = 0</math>  
:<math>\lim_{x \to 0} \frac{1-\cos x}{x^2} = \frac{1}{2}</math>  
:<math>\lim_{x \to n^\pm} \tan \(\pi x + \frac{\pi}{2}\) = \mp\infty</math> (*n* ஒரு முழு எண்)
:<math>\lim_{n\to \infty }\ \underbrace{\sin\ \sin\ \ldots \sin(x_0)}_n= 0</math> (x<sub>0</sub> ஒரு குறிப்பிலா மெய் எண்)
:<math>\lim_{n\to \infty }\ \underbrace{\cos\ \cos\ \ldots \cos(x_0)}_n= d</math>, ( d டோத்தி எண், x<sub>0</sub> ஒரு குறிப்பிலா மெய் எண்)
# எல்லைகளின் பட்டியல் (கணிதம்)

## கூட்டுத்தொகைகள்

பொதுவாக எந்தவொரு முடிவுறாத் தொடரும் அதன் பகுதிக் கூட்டல்களின் எல்லையாக இருக்கும்.
:<math>\lim_{n \to \infty} \sum_{k=1}^n\frac{1}{k}=\infty</math>. இது இசைத் தொடர் என அறியப்படுகிறது.
:<math>\lim_{n\to\infty}\( \sum_{k=1}^{n}\frac{1}{k}-\log n\)=\gamma</math>. இது ஆய்லர் மசுசேரோனி மாறிலி (Euler Mascheroni constant) என அறியப்படுகிறது.
# எல்லைகளின் பட்டியல் (கணிதம்)

## குறிப்பிடத்தக்கச் சிறப்பு எல்லைகள்

:<math>\lim_{n\to\infty} \frac{n}{\sqrt[n]{n!}}=e</math>
:<math>\lim_{n\to\infty}\(n!\)^{1/n}=\infty</math>
:<math>\lim_{n\to \infty }\, 2^{n} \underbrace{\sqrt{2-\sqrt{2+\sqrt{2+\text{...} +\sqrt{2}}}}}_n= \pi</math>.
# புராணி அவேலி

**புராணி அவேலி** (*Purani Haveli*) **மசரத் மகால் அரண்மனை** என்றும் அழைக்கப்படும் இது இந்தியாவின் தெலங்காணாவில் ஐதராபாத்தில் அமைந்துள்ள ஒரு அரண்மனையாகும். இது, ஐதராபாத் நிசாம்களின் உத்தியோகபூர்வ இல்லமாகும். இது *ஹவேலி கதீம்* (பழைய மாளிகை) என்றும் அழைக்கப்பட்டது. மூன்றாம் நிசாம் சிக்கந்தர் ஜா என்பவருக்காக (1803-1829) அவரது தந்தை இரண்டாம் நிசாம் அலி கான் பகதூர் அவர்களால் கட்டப்பட்டது.
# புராணி அவேலி

## வரலாறு

ஐதராபாத்தின் இரண்டாவது நிசாம், மிர் நிசாம் அலிகான் இதை 1717 இல் மோமின் வம்சத்தின் இருக்குனுதௌலாவிடம் இருந்து எடுத்துக் கொண்டார். பிரதான கட்டிடம் 18ஆம் நூற்றாண்டின் ஐரோப்பிய கட்டிடக்கலைக்கு ஒரு அடையாளமாகும். அவரது வாரிசான சிக்கந்தர் ஜா இங்கு சிறிது காலம் வாழ்ந்தார். பின்னர் சௌமகல்லா அரண்மனைக்கு மாற்றப்பட்டார். இதன் காரணமாக இந்த கட்டிடங்கள் புராணி அவேலி ( பழைய அரண்மனை ) என்று அழைக்கப்படுகின்றன. இந்த கட்டிட வளாகத்தில், "அயினா கானா" (கண்ணாடி மாளிகை) , "சீனி கானா" (சீன கண்ணாடி மாளிகை) ஆகியவை கட்டப்பட்டன. ஆறாவது மற்றும் ஏழாவது நிசாம்கள் இந்த அரண்மனையில் பிறந்து, தங்கள் வாழ்க்கையின் ஒரு பகுதியை இந்த அரண்மனையில் கழித்தார்கள்.  
இப்போது தென் மண்டல துணைக் காவல் ஆய்வாளர் அலுவலகமும் (ஐதராபாத்), தென் மண்டல பணிக்குழு காவல்துறை கூடுதல் இணை காவல் ஆய்வாளர் அலுவலகமும் இங்கு செயல்பட்டு வருகின்றன.
# புராணி அவேலி

## அரண்மனை

அவேலி ஆங்கில எழுத்தான "U" வடிவத்தில் உள்ளது. இரண்டு செவ்வகப் பகுதிகள் ஒன்றுக்கொண்டு இணையாக இயங்குகின்றன. மேலும், மற்றும் குடியிருப்புகளும் அரண்மனையின் நடுவில் அமைந்துள்ளது. பிரதான கட்டிடம் 18ஆம் நூற்றாண்டின் ஐரோப்பிய அரண்மனைகளை ஒத்திருக்கிறது. இந்த அரண்மனையின் ஒரு தனித்துவமான அம்சம் உலகின் மிக நீளமான மஹபூப் அலி பாஷாவின் புகழ்பெற்ற அலமாரியாகும். இதிலுள்ள உடைகளை அவர் ஒருபோதும் இரண்டாவது முறை அணியவில்லை என்று கூறப்படுகிறது. இது உலகின் மிக நீளமான அலமாரி ஆகும். இது இரண்டு நிலைகளில் கையால் கட்டப்பட்ட மர உயரம் தூக்கி (லிப்ட்) மூலம் கட்டப்பட்டுள்ளது. இச்சாதனம் அரண்மனையின் ஒரு பகுதியின் முழு நீளத்தையும் ஆக்கிரமித்துள்ளது.
# புராணி அவேலி

## அருங்காட்சியகம்

இந்த அரண்மனையில் நிசாமின் அருங்காட்சியகம் உள்ளது. இது ஐதராபாத் மாநிலத்தின் கடைசி நிசாமுக்கு அர்ப்பணிக்கப்பட்டுள்ளது. தற்போது அரண்மனை ஒரு பள்ளியாகவும் தொழில்துறை பயிற்சி நிறுவனமாகவும் பயன்படுத்தப்படுகிறது .
# பிரியதர்ஷினி

**பிரியதர்ஷினி** சிங்கப்பூர்-இந்திய திரைப்பட பின்னணிப் பாடகர் மற்றும் இசை ஆராய்ச்சியாளர் ஆவார். பரத்வாஜ் இசையமைப்பில் “காதல் டாட் காம்” படத்தில் இடம்பெற்ற “காதல் காதல்” என்ற பாடல் இவர் பாடிய முதல் திரைப்படப் பாடலாகும். இப்பாடலை இவர் பின்னணிப் பாடகர் ஹரிஹரனுடன் இணைந்து பாடியுள்ளார். இவர் தமிழ், தெலுங்கு, கன்னடம், மலையாளம் மற்றும் இந்தி திரைப்படங்களில் பல ஹிட் பாடல்கள் பாடி தனக்கென ஒரு அடையாளத்தை பதித்துள்ளார். பிரியதர்ஷினி ஸ்டார் விஜய் உள்ளிட்ட பல தொலைக்காட்சிகளில் சில நிகழ்ச்சிகளையும் தொகுத்து வழங்கியுள்ளார்.
# பிரியதர்ஷினி

## பிறப்பு மற்றும் கல்வி

பிரியதர்ஷினி, ராம் மற்றும் சுமதி தம்பதியருக்கு மகளாக சென்னையில் பிறந்தவர். பிரியதர்ஷினி 5ம் வகுப்பு வரை தோகா, கத்தாரில் படித்த பிறகு, சிங்கப்பூரில் தொடர்ந்து நார்த்லேண்ட் தொடக்கப்பள்ளி, யிஷுன் மேல்நிலைப்பள்ளி மற்றும் யிஷுன் ஜூனியர் கல்லூரிகளில் 12ம் வகுப்பு வரை படித்தார்.பின்னர் நன்யாங் தொழில்நுட்ப பல்கலைக்கழகத்தில் மின் மற்றும் மின்னணு பொறியியல் (Electrical & Electronics Engineering) பொறியியல் படிப்பை முடித்தார். பிரியதர்ஷினி சிறு வயதிலிருந்தே பாட்டுத்திறன் போட்டிகளில் கலந்து கொண்டு முதல் பரிசை வென்றிருக்கிறார். இவர் முறைப்படி கர்நாடக சங்கீதம் பயின்று பின்பு ஹிந்துஸ்தானி இசையையும் பயின்றிருக்கிறார். அஸோஸியேட் ராயல் ஸ்கூல் ஒப் மியூசிக், லண்டனில் மேற்கத்திய இசைக்கான சான்றிதழையும் பெற்றுள்ளார்.
# பிரியதர்ஷினி

## தொழில்

இசையமைப்பாளர் பரத்வாஜ் இசையமைத்த 'காதல் டாட் காம்' தமிழ் படத்திற்காக பிரபல பின்னணிப் பாடகர் ஹரிஹரனுடன் ஒரு டூயட் பாடும் வாய்ப்பு கிடைத்ததை தொடர்ந்து ‘குஸ்தி’, சிவாஜி கணேசனின் மகன் பிரபு நடிப்பிற்கு வெற்றியைப் தந்த படத்திற்காக டி.இமான் இசையமைப்பில் பிரியதர்ஷினிக்கு பாட வாய்ப்பு கிடைத்தது. அதன் பின் நந்தி, நேர்முகம், வின், கிரி, சிம்ம பலுடு , மாணிக்கம் 420 என பல படங்களில் பாடியுள்ளார். கன்னட சினிமாவில் ராஜேஷ் ராம்நாத் இசையமைப்பில் உருவான "அஜ்ஜு" படம் மூலம் கன்னட மொழி படங்களில் அறிமுகமானார். பிரியதர்ஷினி பிரபல கன்னடத் திரைப்பட நடிகர் யஷ் நடித்த "ராக்கி" படத்தில் பிரபல பின்னணிப் பாடகர் திரு எஸ்.பி. பாலசுப்ரமணியத்துடன் டூயட் பாடியிருப்பது குறிப்பிடத்தக்கது.  
செலுவின சித்தாரா, ஜூலி, நன்னெதெய ஹாடு, சீனா, ப்ரீத்தியிந்தா ரமேஷ் உள்ளிட்ட 110 க்கும் மேற்பட்ட படங்களில் பல மொழிகளில் பாடியுள்ளார்.  பிரியதர்ஷினி, பரத்வாஜ், ஹம்சலேகா, மனோ மூர்த்தி, குருகிரண், டி.இமான், ராஜேஷ் ராம்நாத், ஆர்.பி. பட்நாயக், கே.கல்யாண், எஸ்.ஏ.ராஜ்குமார், வெங்கட், கணேஷ் நாராயண், எம்.என்.க்ருபாகர், மஹேஷ் மஹாதேவ், ஏ.டி.ரவீஷ், சி.ஆர்.பாபி மற்றும் பல இசையமைப்பாளர்களுடன் பணியாற்றியிருக்கிறார். சமீபத்தில் இவர் பாடிய “நான் தான் பாலா” தமிழ்த் திரைப்படத்தின் ஆடியோவை ஆஸ்கார் விருது பெற்ற இசையமைப்பாளர் ஏ.ஆர்.ரஹ்மான் வெளியிட்டார். பிரியதர்ஷினி 200 க்கும் மேற்பட்ட ஆல்பங்களுக்கும் 50 க்கும் மேற்பட்ட ஜிங்கிள்களையும் பாடியுள்ளார். தற்போது மைசூர் பல்கலைக்கழக<nowiki/>த்தில் இந்திய திரைப்பட இசையில் பி எச்.டி ஆராய்ச்சிப் படிப்பை மேற்கொண்டு வருகிறார். திரைப்பட இசையில் பி.எச்.டி ஆராய்ச்சி மேற்கொண்ட முதல் இந்திய பின்னணிப் பாடகர் என்ற பெருமை இவரை சாரும்.
# பிரியதர்ஷினி

## டிஸ்கோகிராபி

### திரைப்படம் அல்லாத பாடல்கள்
| 2018 | மஹாலக்ஷ்மி தாயே வா | தமிழ் | பொன் மழை தனிலே | மஹேஷ் மஹாதேவ் | ஜி.கிருஷ்ணகுமார் | மஹேஷ் மஹாதேவ் | ம்யுகஸ் ரேகார்ட்ஸ் |  |
| 2019 | சாவன் கே பாதல் | இந்தி | நீலே ககன் மென் | அபிஷேக் சோகானி | மஹேஷ் மஹாதேவ் | பி. ம் ஆடியோஸ் |  |  |
| 2019 | கஜல் | உருது | ஜிந்தகி பர் தந்தர் கி கஞ்சர் சலே | மஹ் ஜபீன் | மஹேஷ் மஹாதேவ் | பி. ம் ஆடியோஸ் |  |  |
| 2019 | நாரேயண நாமாம்ருதம் | தெலுங்கு | ஸ்ரீ நாரேயண நாமாம்ருதம் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |  |
| 2019 | நாரேயண நாமாம்ருதம் | தெலுங்கு | திமி திமி தண தண | மஹேஷ் மஹாதேவ் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2019 | நாரேயண நாமாம்ருதம் | கன்னடம் | நானேனு பல்லேனோ | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |  |
| 2019 | நாரேயண நாமாம்ருதம் | தெலுங்கு | ராம ராம முகுந்த | மஹேஷ் மஹாதேவ் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2019 | நாரேயண நாமாம்ருதம் | கன்னடம் | ஈ தேஹதொளகித்து | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |  |
| 2019 | நாரேயண நாமாம்ருதம் | கன்னடம் | மங்களம் அமர நாரேயணகே | மஹேஷ் மஹாதேவ் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2019 | சத்குரு ஸ்ரீ யோகி | தெலுங்கு | நருடு குருடனி நம்மே வாரமு | ஸ்.பி பாலசுப்ரமணியம் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2019 | சத்குரு ஸ்ரீ யோகி | கன்னடம் | ஆத்ம த்யானிஸோ மனுஜ | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |  |
| 2019 | சத்குரு ஸ்ரீ யோகி | தெலுங்கு | அண்டஜ வாகன குண்டலி சயன | மஹேஷ் மஹாதேவ் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2019 | சத்குரு ஸ்ரீ யோகி | கன்னடம் | இல்லி நீ நிவாஸ மாடிருவுதேனோ | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |  |
| 2019 | சத்குரு ஸ்ரீ யோகி | கன்னடம் | கண்டெனு ஸ்ரீ ரங்கநாதனா | ஸ்.பி பாலசுப்ரமணியம் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2019 | சத்குரு ஸ்ரீ யோகி | தெலுங்கு | ஏகாக்ஷரமே ப்ரஹ்மாக்ஷரமாய் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |  |
| 2019 | சத்குரு ஸ்ரீ யோகி | தெலுங்கு | மங்களம் சதகோடி மன்மதா காருனகு | மஹேஷ் மஹாதேவ் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2019 | வன்புலி வாகன சபரீஷா | தமிழ் | வருவாய் விரைவாய் | மஹேஷ் மஹாதேவ் | மஹேஷ் மஹாதேவ் | பி. ம் ஆடியோஸ் |  |  |
| 2020 | கைவார யோகி (சிங்கிள்) | தெலுங்கு | திமி திமி பேரிநௌபத்து | ஸ்.பி பாலசுப்ரமணியம், மஹேஷ் மஹாதேவ் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2020 | நமோ வெங்கடேஷாய | தெலுங்கு | நருடு குருடனி | ஸ்.பி பாலசுப்ரமணியம் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் |  |
| 2020 | சிவா ஸ்தோத்ரம் | சமசுகிருதம் | நாகேந்திர ஹாராய | மஹேஷ் மஹாதேவ் | ஆதி சங்கரர் | மஹேஷ் மஹாதேவ் | பி. ம் ஆடியோஸ் |  |
| 2020 | டிவைன் கலெக்ஷன்ஸ் அப் ஸ்ரீ ராமா | தெலுங்கு | ராம ராம முகுந்த | மஹேஷ் மஹாதேவ் | கைவாரா ஸ்ரீ யோகி நாரேயணா | மஹேஷ் மஹாதேவ் | பி. ம் ஆடியோஸ் | } |
# இந்திய நட்சத்திர ஆமை

**இந்திய நட்சத்திர ஆமை** (*Indian star tortoise*) (*ஜியோசெலோன் எலிகன்சு*) என்பது வறண்ட பகுதிகளில் காணப்படும் நில ஆமை ஆகும். இதைக் **கட்டுப்பெட்டி ஆமை** என்றும் அழைப்பர். இது இந்தியா, பாக்கித்தான் மற்றும் இலங்கையில் புதர் காடுகள் மற்றும் வறண்டப் பகுதிகளில் காணப்படுகிறது. இந்த இனம் கவர்ச்சியான செல்லப்பிராணி வர்த்தகத்தில் மிகவும் பிரபலமானது. இதன் காரணமாக இந்த ஆமை ஆபத்தில் உள்ளது. இந்திய நட்சத்திர ஆமை 2019ஆம் ஆண்டில் CITES பின் இணைப்பு Iல் சேர்க்கப்பட்டது (அழிந்துபோகும் அச்சுறுத்தல்). இதனால் அனைத்து உறுப்பு நாடுகளிடையேயும் (183 நாடுகளுடன் கூடிய CoP18 இன்) முழு ஒருமித்த கருத்தினால், சர்வதேச வர்த்தகத்திலிருந்து மிக உயர்ந்த பாதுகாப்பை அளிக்கிறது. இருப்பினும் செல்லப்பிராணி வர்த்தகத்தில் விற்கப்படவிருந்த 6,040 இந்திய நட்சத்திர ஆமைகள் உலகளவில் கைப்பற்றப்பட்டதாக *டிராஃபிக்* என்ற பாதுகாப்புக் குழு கண்டறிந்தது.
# இந்திய நட்சத்திர ஆமை

## உடற்கூறியல் மற்றும் உருவவியல்

*ஜி. எலிகன்ஸிசு* மேலோடு மிகவும் குவிந்திருக்கிறது. முதுகுபுற கவசங்கள் பெரும்பாலும் திமிலை உருவாக்குகின்றன. பக்கவாட்டு விளிம்புகள் செங்குத்தாகவும், பின்புற விளிம்பு ஓரளவு விரிவடைந்து வலுவாகக் காணப்படும். இதற்கு பிடறி செதில்கள் இல்லை. வால் மேல் செதில் பிரிக்கப்படாமல் உள்ளது. ஆண் ஆமையில் உள்நோக்கி வளைந்திருக்கும். செதில்கள் வலுவாகச் செறிவூட்டப்பட்டுள்ளன. முதல் முதுகெலும்பு செதிலின் அகலத்தை விட நீளமானது. மற்றவை நீளத்தை விட அகலமானவை. மூன்றாவது குறைந்தபட்சம் அதனுடன் தொடர்புடைய அடுத்ததை விட அகலமானது. மார்புப்பரிசம் பெரியது, பிளவுபட்டது, முன்பக்கம் வெட்டுவாய்(காடி)யுடன் கூடியது. தலை மிதமான அளவுடையது. வீங்கிய முன் நெற்றி, குவிந்து, சிறிய மற்றும் ஒழுங்கற்ற கவசங்களால் மூடப்பட்டிருக்கும். அலகு மெலிதாக இணைக்கப்பட்டுள்ளது. இரு- அல்லது மூன்று கதுப்புடைய பல்வரிசை தாடையின் விளிம்பில் காணப்படுகிறது. மேல் தாடை நுண் குழியுடைய முகடு வலுவானது. முன் மூட்டுகளின் வெளிப்புற-முன்புறம் ஏராளமான சமமற்ற அளவிலான, பெரிய, செதில் கட்டமைப்புடன், எலும்பிலான, கூர்மையான குழல்நீட்டிகளைக் கொண்டுள்ளது. மேலோடு கருப்பு நிறமானது. மஞ்சள் நிற கோடுகள் குறுக்கு நெடுக்காக அதிக அளவில் காணப்படுகிறது. வயிற்றுக்கவசம் கருப்பு மற்றும் மஞ்சள், கதிர் கோடுகளைக் கொண்டுள்ளது. இந்திய நட்சத்திர ஆமை 10 அங்குலம் வரை வளரலாம்.  
வடிவமைத்தல் மிகவும் மாறுபட்டதாக இருப்பதால், அதன் நிறம், ஆமை புல் அல்லது தாவரங்களின் நிழலில் அமர்ந்திருப்பதால் அதன் வெளிப்புறத்தை மறைக்கிறது. இவை பெரும்பாலும் தாவர உண்ணி வகையாகும். புல், மரங்களிலிருந்து கீழே விழுந்து கிடக்கும் பழம், பூக்கள் மற்றும் சதைப்பற்றுள்ள தாவரங்களின் இலைகளை உண்ணும். அவ்வப்போது அழுகுடல்களைச் சாப்பிடும். ஆனால் செய்கையாக வளர்க்கும்போது உணவாக இறைச்சியினை ஒருபோதும் கொடுக்கக்கூடாது.  
முதிர்ச்சியடைந்த இந்திய நட்சத்திர ஆமைகளின் பாலியல் ஈருருமைத் தன்மை வெளிப்படையானது. பெண் ஆமை ஆண் ஆமையினை விட அளவில் பெரியவை. கூடுதலாக, பெண்களின் மார்புக்கவசம் ஆண்களை விட மிகவும் தட்டையானவை. இவை குழிவான வடிவத்தைக் கொண்டுள்ளன.  
இந்த உயிரினத்தின் வடிவம் இயல்பாகவே திருப்பி போட்ட பின்னர் ஒரு நிலையான நிலைப்பாட்டிற்குத் திரும்புவதற்கு ஏற்றவாறு சிறப்பாகத் தழுவப்பட்டதாகக் கருதப்படுகிறது. புடாபெசுட்டு தொழில்நுட்ப மற்றும் பொருளாதார பல்கலைக்கழகத்தின் கணிதவியலாளர்கள் கோபர் டொமோகோஸ் மற்றும் பிரின்ஸ்டன் பல்கலைக்கழகத்தின் பீட்டர் வர்கோனாய் ஆகியோர் *காம்பாக்* எனப்படும் ஒரே மாதிரியான பொருளை வடிவமைத்தனர். இது ஒரு நிலையற்ற இருப்பு புள்ளியையும் சரியாக ஒரு நிலையான இருப்பு புள்ளியையும் கொண்டுள்ளது. கீழ்-எடை கொண்ட (ஒத்திசைவற்ற எடை விநியோகம்) கோளம் எப்போதும் அதே நேர்மையான நிலைக்குத் திரும்புவதைப் போலவே, அதே வழியில் செயல்படும் ஒரு வடிவத்தை உருவாக்க முடியும் என்று அவர்கள் கண்டறிந்தனர். இதன் பிறகு, இவர்கள் இந்திய நட்சத்திர ஆமைக்கு ஒற்றுமையைக் கண்டறிந்து, 30 இந்திய நட்சத்திர ஆமைகளை தலைகீழாக இட்டு சோதனை செய்தனர். இவற்றில் பலர் சுயமாகச் சரிசெய்யும் தன்மையுடையன எனக் கண்டார்கள்.
# இந்திய நட்சத்திர ஆமை

## வரம்பு மற்றும் பரவல்

உயிரியல் பூங்காவில்]]
இவை இந்தியா (கீழ் வங்காளத்தைத் தவிர), சிந்து மாகாணம் (பாக்கித்தான்) மற்றும் இலங்கையில் காணப்படுகிறது. இந்தியாவில் இவை சட்டவிரோத வனவிலங்கு வர்த்தகத்தில் காணப்படுகின்றன. ஒரு சில ஆய்வுகள் இந்த வர்த்தகத்தின் விளைவாக இயற்வாழிட ஆமையின் எண்ணிக்கை இழப்பு குறித்து எச்சரிக்கின்றன.
# சடையம்மா

**சடையம்மா** அல்லது **துறவி சடையம்மா** (Sadayamma,19 ஆகஸ்ட்,1865-05 ஆகஸ்ட்,1936) என்பவர் இலங்கையை சேர்ந்த பெண்பாற் சைவ சமயத் துறவி ஆவார். இவர் பல மடங்களை ஏற்படுத்தி மக்கள் பணியும், ஆன்மீக பணியும் செய்தவர்.
# சடையம்மா

## பிறப்பு

இலங்கை வடக்கு மாகாணம் நல்லூர் கல்வியங்காடு திருநெல்வேலி கிழக்கு என்ற பகுதியில் செங்குந்த கைக்கோளர் மரபில் 1865ஆம் ஆண்டில் பிறந்தார். இவரது இயற்பெயர் முத்துப்பிள்ளை ஆகும். 11வயதில் கதிரேசு என்பவரை இவருக்கு இவர் பெற்றோர்கள் குழந்தை திருமணம் செய்து வைத்தனர்.
# சடையம்மா

## வாழ்க்கைக் குறிப்பு

இவர் கணவனுக்குப் பைத்தியம் பிடிக்க, இவரது கனவில் நல்லூர் முருகன் கோயிலுள்ள வைரவர் தோன்றி, திருக்கோயிலுக்கு வருமாறு கட்டளையிட்டார். கோயிலில் இருந்து சரியைத் தொண்டிலும், வழிபாட்டிலும் ஈடுபட்டு கணவன் பைத்தியம் நீங்கள் பெற்றார்.  
அதன்பின் நான்கு ஆண்டுகள் களித்து இவருக்கு பெண் குழந்தை பிறந்தது. ஈராண்டுகள் கழித்து இன்னொரு பெண் குழந்தை பிறந்தது. அதன்பின் ஆறு மாதம் கழித்து, சடையம்மா கனவில் இறைவன் தோன்றி "மாங்கல்யத்தை கணவனிடம் களற்றிக் கொடு என்று பணித்து, கணவன் கனவில் இறைவன் தோன்றி "மாங்கல்யத்தைப் பெற்றுக் கொண்டு மனைவியை கதிரமலைக்கு அனுப்பு" என்று பணித்தான்.  
கதிரமலை என்ற பகுதிக்கு சென்று, பின் நல்லூர் வந்து, ஆண்டு தோறும் இராமேஸ்வரம் யாத்திரையின் மேற்கொண்டார்.  
அம்மையார் தனது இரு குழந்தைகளின் மறைவின் பின் கதிரேசுவுடன் சேர்ந்து சிவத்தொண்டு புரிந்தார். நல்லூர் சட்டநாதர் கோயிலின் நந்தவனத்தைப் பாதுகாக்க மதில் எடுப்பித்தார்.  
அதன்பின் நல்லூர் முருகன் கோவிலில் ஓர் அன்னதான மடம் அமைத்து சமையத் தொண்டாற்றினார், பின்னர் கதிர்காமத்திலும் ஒரு மடம் அமைத்தார். அதன்பின் கீரிமலை, திருச்செந்தூர் தலங்களிலும் மடங்கள் அமைத்து சமய தொண்டில் ஈடுபட்டார். இன்று நல்லூர் சடையம்மா மடம், 63 நாயன்மார் குருபூசை மடம் எனப் பெயர் மாற்றமடைந்துள்ளது.  
கீரிமலை காங்கேசன் துறை வீதியில் கிருஷ்ணன் கோவிலுக்கு அருகில் அமைந்த சடையம்மா மடம், வேலர்காடு என்னும் காணி, வடக்கு கடல், கிழக்கும் தெற்கும்கனகசபை முதலியாரின் நிலம்.  
கதிர்காமம் கோவில் அருகே இரண்டு ஏக்கர் நிலத்தில் அமைந்த சடையம்மா மடம். கிழக்கு எல்லை வீதியும்,தெற்கு பகீர் மடமும்,வடக்கு வலிகஸ்வத்தை பாபர் மடமும்.  
திருச்செந்தூர் கீழ் ரதவீதியில் திருநெல்வேலி ஜில்லா ஶ்ரீவைகுண்டம் தாலுகா சிவசுப்பிரமணிய மடமும்
இவர் உருவாக்கிய தெய்வீகச் சொத்துக்கள். இவற்றில் சில தர்மசாதனங்கள் செயலற்றுப் போய்விட்டது.  
கீரிமலை என்ற பகுதியில் இவர் இறுதிக்காலத்தைக் கழித்து 1936 ஆம் ஆண்டில் சடையம்மா அம்மையார் தனது 71வது வயதில் சமாதியடைந்தார். இவரது சமாதி ஆலயமும் அங்கு உள்ளது.
# ஹிமாந்த பிஸ்வாஸ் சர்மா

**ஹிமாந்த பிஸ்வாஸ் சர்மா** (*Himanta Biswa Sarma*, , பிறப்பு: 1 பிப்ரவரி 1969) பாரதிய ஜனதா கட்சியின் அரசியல்வாதியான இவர் அசாம் அரசின் 15வது முதலமைச்சராக 10 மே 2021 அன்று பதவியேற்றார். அசாம் சட்ட மன்றத்திற்கு ஜலுக்பாரி சட்டமன்றத் தொகுதியிலிருந்து 2011ஆம் ஆண்டு முதல் 2015 வரை இந்திய தேசிய காங்கிரசு கட்சி சார்பாகவும், பின் மே 2016 முதல் 2021 வரை பாரதிய ஜனதா கட்சி சார்பாகவும் சட்டமன்ற உறுப்பினராகத் தேர்ந்தெடுக்கப்பட்டவர். இந்திய தேசிய காங்கிரசு கட்சியிலிருந்து விலகி 23 ஆகத்து 2015 அன்று பாரதிய ஜனதா கட்சியில் இணைந்தார்.  
24 மே 2016 அன்று பாரதிய ஜனதா கட்சி ஆளும் அசாம் அரசின் மூத்த அமைச்சராகப் பதவியேற்றார்.
# ஹிமாந்த பிஸ்வாஸ் சர்மா

## தனிப்பட்ட வாழ்க்கை

இவர் கைலாஷ் நாத் சர்மா - மிருணாளினி தேவி தம்பதியருக்கு 1 பிப்ரவரி 1969 அன்று ஜோர்ஹாட் நகரத்தில் பிறந்தார். இவர் கவுகாத்தியில் உள்ள காட்டன் கல்லூரியில் இளங்கலை மற்றும் முதுகலை அரசியல் படிப்பை முடித்தார். பின்னர் அரசு சட்டக் கல்லூரியில் சட்டப்படிப்பை முடித்தார். 1996 முதல் 2001 முடிய வழக்கறிஞராகப் பணியாற்றினார். 7 சூன் 2001 அன்று ரினிகி பூயான் என்ற பெண்மணியைத் திருமணம் செய்தார். இத்தம்பதியருக்கு நந்தில் பிஸ்வாஸ் சர்மா மகன் உள்ளார்.
# ஹிமாந்த பிஸ்வாஸ் சர்மா

## அரசியல் வாழ்க்கை

சர்மா இந்திய தேசிய காங்கிரசு சார்பில் 2001 மற்றும் 2006 மற்றும் 2011ஆம் ஆண்டுகளில் நடைபெற்ற சட்டமன்றத் தேர்தல்களில் ஜாலுக்பாரி சட்டமன்றத் தொகுதியிலிருந்து தொடர்ந்து மூன்று முறை அசாம் சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார்.  
21 ஏப்ரல் 2014 அன்று இந்திய தேசிய காங்கிரசு கட்சியிலிருந்து விலகிய சர்மா, 23 ஆகத்து 2015-இல் பாரதிய ஜனதா கட்சியில் இணைந்தார். 2016 அசாம் சட்டமன்றத் தேர்தலில் பெரும்பான்மை தொகுதிகளில் வென்ற பாரதிய ஜனதா கட்சி அரசின் நிதி, திட்டம் & மேம்பாடு, சுகாதாரம் மற்றும் குடும்பநலம், கல்வி & பொதுப்பணித் துறை அமைச்சராக பதவி வகித்தார் சர்மா. 2016 அசாம் சட்டமன்றத் தேர்தலில் சர்மா மீண்டும் ஜாலுக்பாரி சட்டமன்றத் தொகுதியிலிருந்து நான்காவது முறையாக வென்று, சர்பானந்த சோனாவால் தலைமையிலான அமைச்சரவையில் மூத்த அமைச்சராகப் பதவி வகித்தார்.  
2021 அசாம் சட்டமன்றத் தேர்தலில் சர்மா ஐந்தாம் முறையாக ஜாலுக்பாரி தொகுதியிலிருந்து வென்று அசாம் சட்டமன்ற உறுப்பினர் ஆனார்.
# ஹிமாந்த பிஸ்வாஸ் சர்மா

## அசாம் முதலமைச்சராக

### நியமனம்

8 மே 2021 அன்று, சர்மா மற்றும் அன்றைய முதல்வர் சர்பானந்தா சோனோவால் ஆகியோர் புதிய அரசாங்கத்தை அமைப்பது குறித்த விவாதங்களுக்காக புது தில்லிக்கு அழைக்கப்பட்டனர். சர்மா மற்றும் சோனோவால் ஆகியோர் பாஜக தலைவர் ஜெகத் பிரகாஷ் நட்டா மற்றும் உள்துறை அமைச்சர் அமித் சா ஆகியோருடன் 4 மணி நேரத்திற்கும் மேலாக தொடர்ச்சியான பேச்சை நடத்தினர். மே 9 அன்று சோனோவால் தனது பதவிதுறப்பு கடிதத்தை ஆளுநர் ஜகதீஷ் முகீயிடம் கொடுத்தார், அதே நாளில் அடுத்த முதலமைச்சரை தீர்மானிக்கும் கூட்டம் நடைபெற்றது. சர்மாவின் பெயரை பாஜக மாநிலத் தலைவர் ரஞ்சீத் குமார் தாஸ், புதிதாக தேர்ந்தெடுக்கப்பட்ட சட்டமன்ற உறுப்பினர் நந்திதா கர்லோசா ஆகியோர் முன்மொழிந்தனர். முதலமைச்சராக வேறு எவரும் முன்வைக்கப்படாததால், சர்மா பாஜக சட்டமன்றத் தலைவராக ஒருமனதாக தேர்ந்தெடுக்கப்பட்டார்.  
ஹிமாந்த பிஸ்வாஸ் சர்மா 2021 அசாம் சட்டமன்றத் தேர்தலில் ஜாலுக்பாரி சட்டமன்றத் தொகுதியிலிருந்து ஐந்தாம் முறையாக வென்று அசாம் சட்டமன்ற உறுப்பினர் ஆனார். 10 மே, 2021 அன்று சர்மா 15 வது அசாம் முதலமைச்சராக<nowiki/>ப் பதவியேற்றார். இவருக்கு பிரதமர் நரேந்திர மோதி வாழ்த்து தெரிவித்துள்ளார். 2021 இல் பசுந்தரா திட்டம் சர்மாவின் கீழ் தொடங்கப்பட்டது; இது நிலம், சொத்து தொடர்பான பிரச்சனைகளில் குடியிருப்பாளர்களுக்கு உதவுவதை நோக்கமாகக் கொண்டுள்ளது. இவரது தலைமையிலான அசாம் அரசின் நிதியுதவியுடன் கூடிய 740 இசுலாமிய மதரசாக்களை சாதாரண பள்ளிகளாக மாற்றும் முடிவை அறிவித்துள்ளது.  
இவரது பதவிக்காலத்தில் சட்டத்திற்குப் புறம்பான கொலைகள் அதிகரித்தது, அதை இவர் வெளிப்படையாக ஆதரித்தார். பயங்கரவாத அமைப்புகளுடன் தொடர்பு இருப்பதாக குற்றம் சாட்டி மாநிலத்திலுள்ள பல இஸ்லாமிய மதரசாக்களை இவரது அரசாங்கம் இடித்துள்ளது.
# ஹிமாந்த பிஸ்வாஸ் சர்மா

## இதனையும் காண்க

- பாரதிய ஜனதா கட்சியின் முதலமைச்சர்கள் பட்டியல்
# மறுதொடக்கம் (புனைகதை)

**மறுதொடக்கம்** அல்லது **மீள் உருவாக்கம்** என்பது ஒரு தொடர் புனைகதைகளில் கற்பனை பிரபஞ்சம் சார்ந்த தொடருக்கான புதிய தொடக்கத்தை குறிக்கும் ஒரு சொல் ஆகும். இது ஆரம்பத்தில் இருந்தே அதன் எழுத்துக்கள், கதைக்களங்கள் மற்றும் பின்னணியை மீண்டும் உருவாக்குவது இல்லாமல் "மறுபெயரிடு" அல்லது "ஏற்கனவே நிறுவப்பட்ட ஒரு பொழுதுபோக்கு பிரபஞ்சத்தை மறுதொடக்கம் செய்வதற்கான" ஒரு வழியாகவே விவரிக்கப்படுகின்றது. இந்த சொல் கணனியின் மறுதொடக்கத்திலிருந்து தோன்றியதாக கருதப்படுகிறது, அதாவது கணினி அமைப்பை மறுதொடக்கம் செய்வது.  
மறுதொடக்கத்தின் மற்றொரு வரையறை மறு ஆக்கம் ஆகும். இது நிறுவப்பட்ட திரைப்படத் தொடரின் அல்லது பிற ஊடக உரிமையின் ஒரு பகுதியாகும். மறுதொடக்கம் என்ற சொல் தெளிவற்றதாகவும் மற்றும் குழப்பமாகவும் இருப்பதால் மறு ஆக்கம் என்ற சொல்லுடன் முரண்படுகிறது இதனால் பலரால் இந்த சொல் விமர்சிக்கப்படுகின்றது. இது 2010 களில் இருந்து தனது பிரபலத்தை இழந்து வருகிறது என்பது குறிப்பிடத்தக்கது.
# விக்கிப்பீடியா:Statistics/weekly/9-May-2021
# சங்காட் ஜெரிங்

**சங்காட் ஜெரிங்** (மலாய்: *Changkat Jering*) என்பது மலேசியாவின் பேராக் மாநிலத்தில், லாருட், மாத்தாங், செலாமா மாவட்டத்தில் உள்ள ஒரு சிறிய நகரம். தைப்பிங் நகரத்திற்கும்; கோலாகங்சார் அரச நகரத்திற்கும் இடையில் அமைந்து உள்ளது.  
இந்த நகரத்தைச் சுற்றிலும் நிறைய சுண்ணாம்பு மலைகள் உள்ளன. மலேசியாவின் மிக நீளமான இரயில் சுரங்கங்களில் ஒன்றான புக்கிட் பெராப்பிட் இரயில் சுரங்கத்தைத் தாண்டித் தான் சங்காட் ஜெரிங் நகரத்தை அடைய வேண்டும். ஈப்போ மாநகரில் இருந்து 58 கி.மீ. தொலைவில் வடக்கு-தெற்கு நெடுஞ்சாலைக்கு அருகில் அமைந்து உள்ளது.  
சங்காட் ஜெரிங் நகரத்திற்கு அருகில் உள்ள நகரங்கள்: புக்கிட் கந்தாங்; கம்போங் செ; மாத்தாங்; பாடாங் ரெங்காஸ்; கோலா சபெத்தாங். ஆரவாரம் இல்லாத அமைதியான நகரம். வார இறுதிநாட்களில் நடைபெறும் மாலைச் சந்தைக்குப் புகழ் பெற்றது.
# சங்காட் கெருயிங்

**சங்காட் கெருயிங்**' (மலாய்: **Changkat Keruing**; சீனம்:莫珍歪) என்பது மலேசியாவின் பேராக் மாநிலத்தில், மஞ்சோங் மாவட்டத்தில் உள்ள ஒரு சிறிய கிராம நகரம். ஆயர் தாவார் நகரத்திற்கும்; பந்தாய் ரெமிஸ் நகரத்திற்கும் இடையில் அமைந்து உள்ளது.  
டிண்டிங் ஆறு இந்தக் கிராமத்தைக் கடந்து செல்கிறது. இந்த கிராமத்தில் பெரும்பான்மையான இனத்தவர்கள் சீனர்கள்.
# சங்காட் கெருயிங்

## பொது

### எண்ணெய்ப் பனைத் தோட்டங்கள்

1990-ஆம் ஆண்டுகளுக்கு முன்பு இங்கு வாழ்ந்தவர்களில் பெரும்பாலோர் ரப்பர் உற்பத்தித் தொழிலில் ஈடுபட்டு இருந்தார்கள். இருப்பினும் அண்மைய ஆண்டுகளில் எண்ணெய்ப் பனைத் தோட்டங்கள் அதிகம் காணப் படுகின்றன. வெளிநாட்டுத் தொழிலாளர்களை உள்ளூர் மக்கள் வேலைக்கு அமர்த்தி உள்ளனர்.  
உள்ளூர்வாசிகள் பலர் எண்ணெய்ப் பனை அறுவடை செய்வதில் இருந்து பெரும் செல்வந்தர்களாக மாறி உள்ளனர். சங்காட் கெருயிங்கைச் சுற்றியுள்ள நிலத்தின் விலை 2000-ஆம் ஆண்டுகளில் பத்து மடங்கு அதிகரித்து உள்ளது.
# சங்காட் கெருயிங்

## பொது

### நடமாடும் மருத்துவமனை வாகனம்

இந்தக் கிராமத்திற்கு 2017-ஆம் ஆண்டில் ஒரு நடமாடும் மருத்துவமனை வாகனம் வழங்கப் பட்டது. கிராமங்களின் உட்புறத்தில் வாழும் மக்களுக்கு இந்த நடமாடும் மருத்துவமனை பேருதவியாக அமைகிறது.  
கிராம மக்கள் சில இடங்களில் 20 கி.மீ. உட்புறங்களில் வாழ்கிறார்கள். அருகில் இருக்கும் ஆயர் தாவார் மருத்துவமனைக்கு வருவதற்குச் சிரமப் படுகிறார்கள். அதனால் இந்த நடமாடும் மருத்துவமனை வாகனத்திற்கு ஏற்பாடு செய்யப்பட்டது.
# சங்காட் கெருயிங்

## பொது

### மிகத் தூய்மையான கிராமம்

மலேசியக் கிராமங்களில் இந்தக் கிராமம் மிக அழகான மிகத் தூய்மையான கிராமங்களில் ஒன்றாகும். 1990-ஆம் ஆண்டுகளில் மத்திய அரசாங்கத்தின் தூய்மையான மற்றும் அழகான கிராமப் போட்டியில் சங்காட் கெருயிங் கிராமம் மூன்று முறை வெற்றி வாகை சூடி உள்ளது.
# செம்பழுப்பு இருவாச்சி

**செம்பழுப்பு இருவாச்சி** (*Rufous hornbill*)(*பூசெரோசு ஹைட்ரோகோராக்சு*), **பிலிப்பீன்சு இருவாச்சி** என்றும் உள்நாட்டில் **கலாவ்** (கா-லா என்று உச்சரிக்கப்படுகிறது) என்றும் அழைக்கப்படும் இருவாச்சி பெரிய வகை இருவாய்ச்சி ஆகும்.
# செம்பழுப்பு இருவாச்சி

## பரவலும் வாழிடமும்

செம்பழுப்பு இருவாச்சி பிலிப்பீன்சில் மட்டும் காணக்கூடிய அகணிய உயிரி ஆகும். இங்கு, இவை 11 தீவுகளில் உள்ள காடுகளில் காணப்படுகின்றன. இவை காணப்படும் தீவுகளாக லுசோன், மரின்டுவிக் (இனம் ஹைட்ரோகொரெக்சு*),* சமர், பிலிப்பீன்சு, லெய்டி, போகொல், பானான், பிலிரான், கேலிகோன் மற்றும் பூயுட் (இனம் *செமிகேலியேடசு),* டைனாகட், சியர்காவ், மிண்டானாவோ (பிளஸ் பலுட், புகாஸ் மற்றும் தாலிகுட்) மற்றும் பசிலன் (ரேஸ் *மைண்டனென்சிஸ்* ). இது உள்நாட்டில் இன்னும் பொதுவானது, குறிப்பாக லுசோனின் சியரா மேட்ரேயில். வேட்டையாடுதல் மற்றும் வாழ்விடங்களின் பரவலான இழப்பு ஆகியவற்றால் தொடர்ந்து பாதிக்கப்படுகிறது. இவை வெப்பமண்டல தாழ்நில காட்டில் காணப்படும் மிகப்பெரிய பறவைகளில் ஒன்றாகும்.
# செம்பழுப்பு இருவாச்சி

## விளக்கம்

இதனுடைய அலகு முழுவதும் சிவப்பு நிறத்தில் உள்ளது. துணையினங்கள் *செமிகேலெக்டசு* மற்றும் *மிண்டாயென்சிசில்* தூரப் பகுதி வெளிறிய மஞ்சள் வெளிறிய நிறத்தில் காணப்படுகிறது.
# செம்பழுப்பு இருவாச்சி

## நடத்தை

மதிய நேரங்களில் இவை எழுப்பும் ஒலி காரணமாக இது "மலைகளின் கடிகாரம்" என்று அழைக்கப்படுகிறது.
# செம்பழுப்பு இருவாச்சி

## நடத்தை

### இனப்பெருக்கம்

மற்ற இருவாச்சிகளைப் போலவே, பெண்கள் கூட்டு குழிக்குள் அடைந்து முட்டை இடுகின்றன. முட்டையிலிருந்து பொரித்து வெளிவரும் குஞ்சுகள் கூடு கட்டும் நிலையினை அடையும் வரை அவற்றுடன் இவை வாழ்கின்றன. சில நேரங்களின் ஆண்கள் கூட்டு குழிக்கு வெளியேயிருந்து கூட்டினைக் காக்கும் பணியினைச் செய்கின்றன. பெண் கூடுகளை மூடி உள்ளிருக்கும் போது கூட்டில் உள்ள சிறு செங்குத்து பிளவு மூலம் உணவினைப் பெறுகின்றது. சில நேரங்களில் இனப்பெருக்கம் செய்யாத ஆண்கள் உதவி புரிகின்றன. கூடு கட்டும் நேரம் சராசரியாக 4–6 மாதங்கள் நீடிக்கும். இந்த காலகட்டத்தில் ஆண் தனது துணைக்கு உணவு வழங்கும். இவை பிணைப்பினை உருவாக்கி ஆண்டாண்டுகளாகப் பராமரிக்கின்றன.
# பழைய நகரம் (ஐதராபாத்து, இந்தியா)

**ஐதராபாத்தின் பழைய நகரம்** (Old City of Hyderabad) என்பது பொ.ச. 1591ஆம் ஆண்டில் குதுப் ஷாஹி சுல்தான் முஹம்மது குலி குதுப் ஷா அவர்களால் மூசி ஆற்றங்கரையில் கட்டப்பட்டது. இது இந்தியாவின் தெலங்காணாவின் ஐதராபாத்து நகரத்தின் சுவர் நகரமாகும். பழைய நகரத்தைச் சுற்றி ஒரு கோட்டைச் சுவர் இருந்தது. அவற்றில் பெரும்பாலானவை அழிக்கப்பட்டுவிட்டன. தக்காணப் பகுதிகளின் முகலாய ஆளுநரான முபாரிஸ் கான் 1712ஆம் ஆண்டில் நகரத்தை பலப்படுத்தியிருந்தார். அதை ஐதராபாத்தின் நிசாமும் தொடர்ந்து விரிவுபடுத்தினார்.  
பழைய நகரத்தின் மையத்தில் சார்மினார் உள்ளது. மேலும் இப்பகுதியில் ஷா அலி பண்டா, ஏகத்புரா, தபீர்புரா, அப்சல் குஞ்ச், மொகல்புரா, மலக்பேட்டை, பாலாக்ணுமா உள்ளிட்ட நகரத்தின் முக்கிய சுற்றுப்புறங்கள் உள்ளன. இன்று, ஐதராபாத்து நகரத்தின் எல்லைகள் பழைய நகரத்தின் எல்லைகளுக்கு அப்பாலும் விரிவடைந்துள்ளது. மேலும் நெரிசலான பழைய நகரம் ஹைடெக் நகரத்துடன் பலதரப்பட்ட ஐதராபாத்தின் அடையாள மையமாக உள்ளது. இப்பகுதி ஒரு சுற்றுலா இடமாகவும், ஐதராபாத்து முஸ்லிம் கலாச்சாரத்தின் இதயமாகவும் உள்ளது.
# பழைய நகரம் (ஐதராபாத்து, இந்தியா)

## சுவர்

பழைய நகரத்தை சுற்றி ஒரு கருங்கல் சுவர் இருந்தது. 17 மற்றும் 18ஆம் நூற்றாண்டுகளில், குதுப் ஷாஹி, முகலாய மற்றும் நிசாம்களின் காலங்களில் இந்தச் சுவர் கட்டப்பட்டது. சுவரில் 'தர்வாசாக்கள்' என்று அழைக்கப்படும் பதின்மூன்று நுழைவாயில்களும் 'கிர்கிகள்' எனப்படும் பதின்மூன்று சிறிய நுழைவாயில்களும் இருந்தன.  
1908ஆம் ஆண்டின் மூசி ஆற்றின் பெரும் வெள்ளத்தின் போது சுவரின் பெரும்பகுதி அழிக்கப்பட்டது. மேலும், 1950கள் மற்றும் 1960களில் அரசாங்கத்தாலும் இடிக்கப்பட்டது.  
இன்று, *புராண புல் தர்வாசா,* *தபீர்புரா தர்வாசா* என்ற இரண்டு வாயில்கள் மட்டுமே நிற்கின்றன. சுவரின் சில பகுதிகளைத் தவிர வேறு எதுவும் மீதமில்லை.
# பழைய நகரம் (ஐதராபாத்து, இந்தியா)

## பல்கலைக்கழகம்

கடைசி நிசாம், மிர் உஸ்மான் அலிகானின் காலத்தில் கட்டப்பட்ட உசுமானியா பல்கலைக்கழகம் ஒரு திணிக்கப்பட்ட முகப்பைக் கொண்டுள்ளது. இந்திய சுதந்திரத்திற்குப் பிறகு, நகரம் கல்வி நிறுவனங்களில் விரைவான வளர்ச்சியைக் கண்டது. தன்னுடைய மாணவர்களுக்கு பல வசதிகளை வழங்கியது. மாணவர்களுக்கு முறையான வசதிகளுடன் கூடிய பல பொறியியல் கல்லூரிகளும் இதில் உள்ளன.
# பழைய நகரம் (ஐதராபாத்து, இந்தியா)

## கலாச்சாரம்

இந்த நகரம் இசுலாமிய தாக்கங்களைக் காட்டும் ஒரு தனித்துவமான கலாச்சாரத்தையும், நிசாம்களின் தலைநகராக இருந்த காலத்தின் விளைவாக அரசவையின் முன்னிலையையும் கொண்டுள்ளது. இது பழைய நகரத்தில் மிகவும் தெளிவாகத் தெரிகிறது.
# பழைய நகரம் (ஐதராபாத்து, இந்தியா)

## கலாச்சாரம்

### உணவு

பழைய நகரத்தில் ஐதராபாத்து உணவு முறைகளை வழங்கும் பல உணவகங்கள் உள்ளன. இது மசாலாப் பொருள்கள் மற்றும் மூலிகைகள் பயன்படுத்துவதில் குறிப்பிடத்தக்கது. உணவு பல்வேறு வகையான மசாலாப் பொருட்களைப் பயன்படுத்தி தயாரிக்கப்படுகிறது. இதில் ஒவ்வொரு மசாலாவும் நவீன தொடுதலுடன் உணவுக்கு ஒரு சிறப்பு சுவை சேர்க்கிறது. அதே நேரத்தில் உணவின் பாரம்பரிய தரத்தையும் பாதுகாக்கிறது. ஐதராபாத்தின் மிகவும் பிரபலமான உணவுகள் ஐதராபாத்து பிரியாணி மற்றும் ஐதராபாத்து கலீம் ஆகியவை மிகுந்த மகிழ்ச்சியுடன் வழங்கப்படுகின்றன. பிஸ்தா ஹவுஸ், பவார்ச்சி, கஃபே பஹார், மாஸ்டர்கெஃப், 555, ஷெராடன் கஃபே ஆகியவை கலீமுக்கு பிரபலமாக அறியப்படுகின்றன. ஷாதாப் ஹோட்டல் நகரத்தின் சிறந்த பிரியாணிகளில் சிலவற்றை வழங்குவதில் பிரபலமானது.
# பழைய நகரம் (ஐதராபாத்து, இந்தியா)

## கலாச்சாரம்

### மொழி

பழைய நகரப் பகுதியில் பேசப்படும் முதன்மை மொழியாக உருது இருக்கிறது. மேலும் பொ.ச.1884இல் நிசாம்களின் கீழ் ஐதராபாத்து மாநிலத்தின் அதிகாரப்பூர்வ மொழியாக இருந்தது. பெருமளவில் முஸ்லிம் மக்களால் பேசப்படும் உருது மொழியின் பொதுவான பேச்சு வழக்கு தக்காணி அல்லது தெக்காணி ("தெக்காண மொழி" என்று பொருள்) என்று அழைக்கப்படுகிறது. தெலுங்கும் பரவலாக பேசப்பட்டு புரிந்து கொள்ளப்படுகிறது.
# பழைய நகரம் (ஐதராபாத்து, இந்தியா)

## புள்ளிவிவரங்கள்

பழைய ஐதராபாத்து நகரில் 65% முஸ்லிம்கள் பெரும்பான்மையாக உள்ளனர். 30% இந்துக்கள் இருக்கின்றனர். 2011 மக்கள் தொகை கணக்கெடுப்பின்படி, பழைய நகரத்தில் கிறிஸ்தவர்கள் 9,687 ஆகவும், சீக்கியர்கள் 7,166 ஆகவும் உள்ளனர். ஐதராபாத்து மாவட்டத்தின் ஒட்டுமொத்த மக்கள் தொகை 39.43 லட்சம், இதில் இந்துக்கள் 20.46 லட்சமாகவும் (51.89%), முஸ்லிம்கள் 17.13 லட்சமாகவும் (43.35%) இருக்கின்றனர்.
# பழைய நகரம் (ஐதராபாத்து, இந்தியா)

## போக்குவரத்து

பழைய நகரம் தொடர் வண்டி, சாலை மற்றும் விமானம் மூலம் நன்கு இணைக்கப்பட்டுள்ளது. மாநில அரசின் நகர பேருந்துகள் நகரத்திற்குள் சுற்றிவருவதோடு, அருகிலுள்ள நகரங்கள் மற்றும் கிராமங்களுக்கும் சேவையை வழங்குகிறது. ஆட்டோ ரிக்சாக்கள் நகரைச் சுற்றி நியாயமான கட்டணத்தில் கிடைக்கின்றன. மகாத்மா காந்தி பேருந்து நிலையம் ஐதராபாத்தின் பழைய நகரத்திலும், அருகிலுள்ள இரயில் நிலையம் ஐதராபாது தக்கான் நிலையமாகவும் உள்ளது. இது இந்தியாவின் பிற பகுதிகளுடன் நல்ல தொடர்புகளை வழங்குகிறது. புதிதாக உருவாக்கப்பட்ட ஷம்ஷாபாத் இராசிவ் காந்தி பன்னாட்டு வானூர்தி நிலையம் பழைய நகரத்திலிருந்து 6 முதல் 8 கிலோமீட்டர் (3.7 முதல் 5.0 மைல்) தொலைவில் உள்ளது.
அருகே மதீனா கட்டிடம்]]
# பழைய நகரம் (ஐதராபாத்து, இந்தியா)

## பஜார்

கள் மற்றும் நகைகளை விற்கும் இலாட் பஜாரில் ஒரு கடை. இலாட்பஜார் மற்றும் சார்மினார் சந்தைப் பகுதி முத்துக்களுக்கு நன்கு அறியப்பட்டவை.]]
சரோஜினி நாயுடு ஐதராபாத்தின் சந்தைகளைப் பற்றி *தி பஜார்ஸ் ஆஃப் ஹைதராபாத்* என்ற தனது கவிதையில் விவரிக்கிறார்.  
ஐதராபாத்து பல நூற்றாண்டுகளாக ஒரு வர்த்தக மையமாக இருந்து வருகிறது. மேலும் பழைய நகரத்தின் சந்தைகள் முத்துக்கள், வைரங்கள் மற்றும் வளையல்களுக்கு உலகப் புகழ் பெற்றவை.  
வரலாற்று சிறப்புமிக்க சார்மினாரிலிருந்து செல்லும் நான்கு முக்கிய சாலைகளில் இலாட் பஜார் என்று அழைக்கப்படும் ஒரு சந்தை அமைந்துள்ளது. இது பழைய நகரத்தின் திருமண ஆடைகள் வாங்குவதற்கான சந்தையாகும்.*சோனா பாய்* எனப்படும் ஐதராபாத்து கண்ணாடி வளையல்கள் இங்கே கிடைக்கின்றன. பழைய நகரத்தின் இந்த வண்ணமயமான வியாபாரச் சந்தை சார்மினாரிலிருந்து வெளியேறும் தெருக்களில் ஒன்றில் செல்கிறது. வளையல்கள், திருமண ஆடைகள், முத்துக்கள், அத்தார் (வாசனை திரவியம்) மற்றும் பாரம்பரிய ஐதராபாத்து கண்ணாடி மற்றும் கல் பதிக்கப்பட்ட வளையல்கள் அனைத்தும் இங்கு விற்கப்படுகின்றன. ஐதராபாத்து மதீனா என்றும் அழைக்கப்படும் மதீனா சந்தை , தெலுங்கானா, வடக்கு கர்நாடகா மற்றும் மகாராஷ்டிரா பகுதிகளிலிருந்து பொருட்களை வழங்கும் மொத்த துணி சந்தைக்கு பெயர் பெற்றது.  
சார்மினார் குல்சார் ஹவுஸின் சந்தைகள் தங்கம், வைரங்கள் மற்றும் முத்துக்களுக்கு சாதகமாக உள்ளன. சிக்கலான வடிவமைப்பின் தங்கம் மற்றும் வெள்ளி நகைகளில் பதிக்கப்பட்ட கலாச்சார முத்துக்கள் ஒரு சிறப்பாகும். முத்துக்கள் பல வடிவங்களில் வருகின்றன. குறிப்பாக ஒரு சிறிய வகை 'அரிசி-முத்து'. விலைமதிப்பற்ற "பாஸ்ரா"வும் உள்ளது; தேர்ந்தெடுக்கப்பட்ட கடைகளில் மட்டுமே கிடைக்கும் இது, நிறம் மற்றும் விலையில் ஒப்பிடமுடியாத ஒரு முத்தாகும். முத்துக்கள் சரங்களிலும் விற்கப்படுகிறது, அல்லது தனித்தனியாகவும் கிடைக்கிறது.
# பழைய நகரம் (ஐதராபாத்து, இந்தியா)

## சிக்கல்கள்

பழைய நகரம் ஐதராபாத்தின் பழமையான பகுதி என்பதால், புறக்கணிக்கப்பட்டதாக அறியப்படுகிறது. இது நொறுங்கிய உள்கட்டமைப்பைக் கொண்டுள்ளது. மேலும் அதிக போக்குவரத்து, தண்ணீர்ப் பற்றாக்குறை, மோசமான கழிவு மேலாண்மை, கட்டிடங்களின் மோசமான பராமரிப்பு போன்ற பிரச்சினைகளை எதிர்கொள்கிறது. இப்பகுதியில் உள்ள பல பாரம்பரிய கட்டமைப்புகளும் பாழடைந்துள்ளது. மறுசீரமைப்பு தேவைப்படுகின்றன.
# பந்தாய் ரெமிஸ்

**பந்தாய் ரெமிஸ்** (மலாய்: *Pantai Remis*; சீனம்: *潘泰雷米斯*) என்பது மலேசியாவின் பேராக் மாநிலத்தில், மஞ்சோங் மாவட்டத்தில் உள்ள ஒரு கடற்கரை நகரம். தைப்பிங்கிற்கு அருகில் இருக்கும் சிம்பாங் நகரத்திற்கும்; சித்தியவான் நகரத்திற்கும் இடையில் அமைந்து உள்ளது.  
பந்தாய் ரெமிஸ் கடற்கரையைச் சுற்றிலும் ரெமிஸ் எனும் ஒரு வகையான கிளிஞ்சல்கள் ஏராளமாகக் கிடைக்கின்றன. சாம்பல் நிறத்திலான ஓடுகளைக் கொண்டவை. அதனால் இந்த இடம் அவ்வாறு பெயர் பெற்று இருக்கலாம் என்று அறியப் படுகிறது. மலாய் மொழியில் பந்தாய் என்றால் கடற்கரை. ரெமிஸ் என்றால் கிளிஞ்சல் (mussel).
# பந்தாய் ரெமிஸ்

## பொது

பந்தாய் ரெமிஸ் துறைமுக நகரம் புருவாஸ் ஆற்றின் கரையோரத்தில் அமைந்து உள்ளது. ஒரு காலத்தில் கங்கா நகரம் எனும் பேரரசின் துறைமுக நுழைவு இங்கு இருந்து இருக்கலாம் என்றும் நம்பப் படுகிறது. பந்தாய் ரெமிஸ் எனும் பெயரில் மலேசியாவில் சில இடங்கள் உள்ளன. அவற்றுள் மிக முக்கியமானது பேராக் மாநிலத்தில் உள்ள இந்தப் பந்தாய் ரெமிஸ். மிகவும் பிரபலமான கடற்கரை நகரம்.
# பந்தாய் ரெமிஸ்

## பொது

### அழகிய கடற்கரைகள்

பந்தாய் ரெமிஸ் என்று சொன்னதுமே நம் நினைவிற்கு முதலில் வருவது அங்கு கிடைக்கும் வகைவகையான மீன்கள், இறால்கள், நண்டுகள், கடல் சார்ந்த உயிர்ப் பொருள்கள் தான். பந்தாய் ரெமிஸ் நகரின் அழகிய கடற்கரைகள்; பச்சை நீல நிற நீர்ச் சூழல். தவிர மிகவும் சுத்தமாகவும் அழகாகவும் இருக்கும். இந்தக் கடற்கரை நகரம் பேராக் மாநிலத்தின் ஓய்வு சுற்றுலாத் துறைமுகம் என்றும் அழைக்கப் படுகிறது. இங்கு மீன்பிடித்தல் மிக முக்கியமான தொழிலாகும்.  
பந்தாய் ரெமிஸ் கடல்கரையோர நிலப் பகுதியில் ஏழு அழகான மணல் கடற்கரைகள் உள்ளன. பந்தாய் ரெமிஸ் தொடங்கி டாமாய் லாவுட் தங்கும் விடுதி வரையில் அந்த ஏழு மணல் கடற்கரைகளும் பரவி உள்ளன.
# பந்தாய் ரெமிஸ்

## பொது

### 1993-ஆம் ஆண்டு ஈயச் சுரங்க நிலச்சரிவு

இரண்டாவது கடற்கரை தெலுக் அகுவான் கடற்கரை. மீன்பிடிப் படகுகள் வழியாக உள்ளூர் மக்கள் அடிக்கடி வந்து போகிறார்கள். மூன்றாவது கடற்கரையில் 1993-ஆம் ஆண்டில் ஓர் ஈயச் சுரங்க நிலச்சரிவு ஏற்பட்டது. அந்த நிலச்சரிவைப் படம் எடுத்து இருக்கிறார்கள்.  
நான்காவது கடற்கரை ஒரு அழகான கடற்கரை விரிவாக்கம் செய்யப்பட்டது. பின்னர் அங்கு மின் உற்பத்தி ஆலை தோற்றுவிக்கப்பட்டது. ஐந்தாவது கடற்கரை ஈயச் சுரங்கத் தொழிலின் தாக்கத்தில் இருந்து தப்பிப் பிழைத்தது.
# பந்தாய் ரெமிஸ்

## பந்தாய் ரெமிஸ் பெங்காலான் பாரு தமிழ்ப்பள்ளி

பந்தாய் ரெமிஸ் நகரத்தில் ஒரு தமிழ்ப்பள்ளி உள்ளது. அதன் பெயர் பெங்காலான் பாரு தமிழ்ப்பள்ளி. 100 ஆண்டு காலம் பழைமை வாய்ந்த பள்ளி. 154 மாணவர்கள் பயில்கிறார்கள். 79 பெண்கள். 75 ஆண்கள். 16 ஆசிரியர்கள் பணியாற்றுகிறார்கள். பந்தாய் ரெமிஸ் தமிழ்ப்பள்ளியின் தலைமையாசிரியை பரிமலர் தண்ணீர்மலை. இவர் 2019 செப்டம்பர் 1-ஆம் தேதி பதவி ஓய்வு பெற்றார்.  
பந்தாய் ரெமிஸ் கிராமத்தில் முதன்முதலாகத் தமிழர்கள் ரப்பர் தோட்டங்களில் குடியேறினார்கள். காலப் போக்கில் அவர்களில் பலர் மீன்பிடி தொழிலில் ஈடுபட்டார்கள். சிலர் வணிகத் தொழிலில் ஈடுபட்டு சிறப்பாக வாழ்கிறார்கள்.
# போகிமியம்

**போகிமியம்** (*Bohemium*) என்பது அணு எண் 93 என்ற எண்ணால் குறிப்பிடப்பட்ட ஒரு தனிமம் ஆகும். தற்போது நெப்டியூனியம் என்ற பெயரால் இது அழைக்கப்படுகிறது. இதன் கண்டுபிடிப்பு முதலில் தவறாகக் கூறப்பட்டது. செக் குடியரசிலுள்ள போகிமியாவில் கண்டறியப்பட்டதால் இத்தனிமத்திற்கு போகிமியம் எனப் பெயரிடப்பட்டது.  
என்ரிக்கோ பெர்மி 93 என்ற அணு எண்ணைக் கொண்ட ஆசோனியம் என்ற தனிமத்தைக் கண்டுபிடித்ததாக அறிவித்த சிறிது காலத்திற்குப் பின்னர் 1934 ஆம் ஆண்டு போகிமியம் என்ற பெயரிலான தனிமத்தின் கண்டுபிடிப்பு குறித்த கட்டுரை வெளியானது. 1938 ஆம் ஆண்டில் அணுக்கரு பிளவு செயல்முறை கண்டறியப்பட்ட பின்னர் மேற்கூறப்பட்ட இரண்டு கண்டுபிடிப்புகளும் தவறானவை என்று நிருபிக்கப்பட்டன. ஆனால் அதற்கு முன்பே அக்கண்டுபிடிப்புகள் எதிர்மறையான விளைவுகளுடன் மதிப்பாய்வு செய்யப்பட்டுவந்தன.  
போகிமியம் என்ற புதிய தனிமம் கண்டுபிடிக்கப்பட்டதாகக் கூறப்படும் அந்நிகழ்வு இப்போது மதிப்பிழந்து விட்டது. செக் பொறியியலாளர் ஓடோலன் கோப்லிக் என்பவரால் அக்கண்டுபிடிப்பு நிகழ்த்தப்பட்டது.
# ஐதராபாத்திலுள்ள ஆர்மீனியக் கல்லறை

**ஐதராபாத்திலுள்ள ஆர்மீனியக் கல்லறை** (*Armenian cemetery in Hyderabad*) உப்புகுடா ஆர்மீனியக் கல்லறை என்றும் அழைக்கப்படும் இது முந்நூறு ஆண்டுகள் பழமையான கல்லறையாகும். குதுப் ஷாஹி காலத்தைச் சேர்ந்த இது இந்தியாவின் தெலங்காணாவிலுள்ள ஐதராபாத்தின் புறநகர்ப் பகுதியான உப்புகுடாவில் (முன்னாள் ஓபிகுடா) அமைந்துள்ளது.
# ஐதராபாத்திலுள்ள ஆர்மீனியக் கல்லறை

## கல்லறை

இந்த தளத்தில் ஆர்மீனியக் கல்லறைகளும் தேவாலயங்களும் உள்ளன. இந்த கல்லறையில் ரெவ் ஜோஹன்னஸ் (1680) மற்றும் ரெவ் சைமன் (1724) என்ற இரு திருத்தூதர்கள் உட்பட மொத்தம் 19 ஆர்மீனியர்கள் அடக்கம் செய்யப்பட்டுள்ளனர். ஐதராபாத்து நகரத்துடனான ஆர்மீனிய உறவின் கடைசி அறியப்பட்ட சுவடு இதுவாகும்.  
ஐதராபாத்தில் கணிசமான அளவு ஆர்மீனியர்கள் வசித்து வந்துள்ளனர். ஐதராபாத்து ஆர்மீனியச் சமூகம் நிலைத்த திருத்தந்தையின் ஆணை ஓலையிலிருந்து எச்மியாட்சின் பேராலயத்தைப் பெற்றது. ஐதராபாத்தில் வசித்த டச்சுக்காரர்களுக்கும், ஆங்கிலேயர்களுக்கும் குறிப்பிட்டக் கல்லறை இல்லை என்பதால் இதைனை அவர்கள பகிர்ந்து கொண்டனர்.
# ஐதராபாத்திலுள்ள ஆர்மீனியக் கல்லறை

## பாதுகாப்பு

இந்த ஆர்மீனிய கல்லறை , இந்திய தொல்பொருள் தளங்களின் கீழ் தொல்பொருள் துறையால் பாதுகாக்கப்பட்ட நினைவுச்சின்னமாக இருக்கிறது. குடியிருப்பாளர்களாலும், இதற்கு பொறுப்பான துறையின் அலட்சியம் காரணமாக இது கிட்டத்தட்ட அழிக்கப்படும் விளிம்பில் உள்ளது.
# தபீர்புரா

**தபீர்புரா** ( *Dabeerpura* ) என்பது இந்தியாவின் தெலுங்கானாவிலுள்ள ஐதராபாத்தின் பழைய நகரப் பகுதியிலுள்ள பழமையான சுற்றுப்புறங்களில் ஒன்று. இதை யாகுத்புரா, சஞ்சல்குடா, புராணி அவேலி, நூர்கன் பஜார், மற்றும் ஆசாம்புரா ஆகியவை சூழ்ந்துள்ளன. "தர்வாசா" என்று அழைக்கப்படும் அசல் பதின்மூன்று நுழைவாயில்களில் தபீர்பூராவும் ஒன்றாகும். 1990இல் கட்டப்பட்ட இந்த புறநகரில் தொடர்வண்டி பாதையில் பெரிய மேம்பாலம் ஒன்று உள்ளது.
# தபீர்புரா

## சொற்பிறப்பியல்

தில்லியில் பிறந்த பிரபல உருதுக் கவிஞரும் எழுத்தாளருமான அப்துல் சமத் என்பவருக்கு 'தபீர்-உல்-முல்க்' என்ற தலைப்பு வழங்கப்பட்டதன் மூலம் தபீர்பூரா என்று பெயரிடப்பட்டது.
# தபீர்புரா

## புள்ளிவிவரம்

2011 இந்திய மக்கள் தொகை கணக்கெடுப்பின்படி, இந்த கிராமத்தில் 1265 வீடுகளும், 1134 ஹெக்டேர் பரப்பளவில் 5398 மக்கள்தொகையும் உள்ளன. கிராமத்தில் ஆண்களின் எண்ணிக்கை 2714, பெண்களின் எண்ணிக்கை 2684 . பட்டியலின மக்களின் எண்ணிக்கை 1316, பட்டியலின பழங்குடியினரின் எண்ணிக்கை 75 ஆகும். கிராமத்தின் மக்கள் தொகை கணக்கெடுப்பு இருப்பிடக் குறியீடு 574095 ஆகும்.
# தபீர்புரா

## பொதுப் போக்குவரத்து

தெலங்காணா மாநில போக்குவரத்து நிறுவனம் இயக்கும் பேருந்துகள் மூலம் தபீர்புரா நன்கு இணைக்கப்பட்டுள்ளது. மேலும் ஒரு பேருந்து முனையமும் அருகில் இருப்பதால், இது சார்மினார், நம்பள்ளி மற்றும் கோட்டியுடன் நன்கு இணைக்கப்பட்டுள்ளது. இது நிசாம் ஐதராபாத்தின் நுழைவாயில் ( இப்போது பழைய நகரம் ) பழைய நகரம்) என்று அழைக்கப்படுகிறது  
தபீர்புராவில் ஐதரபாத் எம்.எம்.டி.எஸ் தொடர் வண்டி நிலையம் உள்ளது. இதனுடைய கால அட்டவணையை தென் மத்திய இரயில்வே இணையதளத்தில் காணலாம்.
# தபீர்புரா

## அடையாளங்கள்

- தபீர்புரா தர்வாசா, நிசாமின் ஆட்சியின் போது கட்டப்பட்ட பதின்மூன்று அசல் நுழைவாயில்களில் ஒன்றான புராணி அவேலியின் நுழைவாயிலாக இருந்தது.
- பிபி கா அலவா
- கம்லிவாலே ஷா சஹாப் தர்கா, ஒரு முஸ்லிம் துறவியின் கல்லறை.
- ஜபார் ஹோட்டல்
- தபீர்புரா மேம்பாலம்
# லோட்டன் தேன்சிட்டு

**லோட்டன் தேன்சிட்டு** (*Loten's sunbird* or *Long-billed sunbird*)(*சின்னைரிசு லோடெனியா*) என்பது நெக்டாரினிடே குடும்பத்தைச் சேர்ந்த நீண்ட, வளைந்த அலகினையுடைய ஒரு தேன்சிட்டு. இந்த தேனிசிட்டு பெரும்பாலும் தென்னிந்திய தீபகற்பத்திலும் இலங்கையிலும் மட்டும் காணப்படக்கூடிய ஓரிட வாழ்வி ஆகும். தென்னிந்தியாவில் காணப்படும் தேன்சிட்டுகளில் அளவில் இதுவே பெரியது. (இதே குடும்பத்தைச் சேர்ந்த சிலந்திபிடிப்பான் லோட்டன் தேன்சிட்டை விட சற்று பெரியது.)
# லோட்டன் தேன்சிட்டு

## உடலமைப்பும் கள அடையாளங்களும்

*லோட்டன் தேன்சிட்டு* சுமார் 13 செ. மீ. உடல் நீளமும் 8 முதல் 11 கிராம் வரை எடையும் இருக்கும்.  
<u>ஆண்</u>: ஒளிரும் கருஊதா நிற மேற்பகுதியும் தலையை கொண்டது. இதே போலுள்ள ஊதாத் தேன்சிட்டை விடப் பெரிய அலகும் உடல் நீளமும் உடையது. மார்புப் பகுதியில் அரக்குப் பட்டையுடன் தோள்பட்டையில் செம்மஞ்சள் நிறக் கொத்தும் தனித்துவமாகத் தெரியும்.  
<u>பெண்</u>: இலைப் பச்சை நிறத்துடன் தெளிவான எல்லை கொண்ட மேல்பகுதியும் வெளிர் மஞ்சள் அடிப்பகுதியும் கொண்டது. ஊதாத் தேன்சிட்டில் உள்ளது போல் புருவக்கோடு இருக்காது.
# லோட்டன் தேன்சிட்டு

## பரவலும் வாழ்விடமும்

### பரவல்

இந்தியாவில், கிழக்கே விசாகப்பட்டினத்திற்குத் தெற்காகவும் மேற்கே மும்பைக்குத் தெற்கேயும் உள்ள பகுதிகளில் தொடங்கி தென்னிந்தியாவிலும் இலங்கையிலும் காணப்படுகின்றது. இருப்பினும், மேற்குத் தொடர்ச்சி மலைத்தொடரிலும் தென்னிந்தியத் தீபகற்பத்திலும் இலங்கையில் வட மாகாணத்தைத் தவிர பிற பகுதிகளிலும் இது பெருமளவில் காணப்படுகின்றது தென்னிந்தியாவில் உள்ள உள்ளினத்தைவிட (*C. lotenius hindustanicus*) சற்று பெரிய அலகினைக் கொண்டது.
# லோட்டன் தேன்சிட்டு

## பரவலும் வாழ்விடமும்

### வாழிடம்

இலையுதிர் காடுகள், மரங்கள் (குறிப்பாக, பூக்கள் நிறைந்த மரங்கள்) அடர்ந்த தோட்டங்கள், விவசாயப் பகுதிகள்; இவ்வகை வாழ்விடமுள்ள நகரப் பகுதிகளிலும் இவை காணப்படுகின்றன. 1600 மீட்டர் உயரத்திலிருந்து 2100 மீட்டர் உயரம் வரை கூட இவற்றை காணலாம்.
# லோட்டன் தேன்சிட்டு

## உணவும் உணவு தேடும் முறையும்

<u>உணவு</u>. பூச்சிகள், சிலந்திகள், தேன்.  
<u>உணவு தேடும் முறை</u>. தனியாகவும் இணையோடும் உணவு தேடும். உணவுப் பொருளின் அருகில் நிலையாக வட்டமிடும், சிறிது சிறிதாக பொறுக்கி உணவை எடுக்கும். மலர்களின் புல்லிவட்டத்தை ஓட்டை போட்டு தேனை எடுக்கும்.
# லோட்டன் தேன்சிட்டு

## பெயர்க் காரணம்

இலங்கையின் கவர்னராக இருந்த ஜோன் கிடியன் லோட்டன் என்பார் பீட்டர் டீ பெவர் என்ற ஓவியரைக் கொண்டு இப்புள்ளை முதலில் வரையச் செய்தார். பின்னர், லோட்டனிடம் இருந்து பெறப்பட்ட மாதிரிகளுக்கு *நவீன உயிரியல் வகைப்பாட்டின் தந்தை* என அழைக்கப்படும் லின்னேயசு லோட்டனின் பெயரை இட்டார்.
# மாணிக்க கன்ன தேன்சிட்டு

**மாணிக்க கன்ன தேன்சிட்டு** *(Ruby-cheeked sunbird)*(*சால்கோபரியா சிங்கலென்சிசு*) என்பது நெக்டரினிடே குடும்பத்தில் உள்ள தேன்சிட்டாகும்.
# மாணிக்க கன்ன தேன்சிட்டு

## பரவலும் வாழ்விடமும்

இது வங்காளதேசம், பூட்டான், புரூணை, கம்போடியா, சீனா, இந்தியா, இந்தோனேசியா, இலாவோசு, மலேசியா, மியான்மர், நேபாளம், தாய்லாந்து மற்றும் வியட்நாமில் காணப்படுகிறது . இதன் இயற்கை வாழ்விடங்கள் மித வெப்பமண்டல அல்லது வெப்பமண்டல ஈரமான தாழ் நில காடு, மிதவெப்பமண்டல அல்லது வெப்பமண்டல அலையாத்தித் தாவரங்கள் மற்றும் மிதவெப்பமண்டல அல்லது வெப்பமண்டல ஈரப்பதமான மான்டேன் காடுகளாகும்.  
- *சா. சி. சிங்காலென்சிசு* <small>(கமெலின், 1789)</small> (பரிந்துரைக்கப்பட்ட துணையினங்கள்)
- *சா. சி. அசாமென்சிசு* <small>கிலாசு, 1930</small>
- *சா. சி. பேண்டென்சிசு* <small>(ஹூகர்வெர்ப், 1967)</small>
- *சா. சி. போரெனெயா* <small>கிலாசு, 1921</small>
- *சா. சி. இன்டர்னோட்டா* <small>(தீக்னன், 1955)</small>
- *சா. சி. இன்டர்போசிட்டா* <small>இராபின்சன் & கிலாசு, 1921</small>
- *சா. சி. கோரடென்சிசு* <small>கிலாசு, 1918</small>
- *சா. சி. பல்லிடா* <small>சேசன், 1935</small>
- *சா. சி. பனோப்சியா* <small>ஓபர்ஹோல்சர், 1912</small>
- *சா. சி. பீனிகோடிசு* <small>(தெம்மினிக், 1822)</small>
- *சா. சி. சுமத்திரனா* <small>கிலாசு, 1921</small>
# ஆசோனியம்

**ஆசோனியம்** (*Ausonium*) Ao என்ற மூலக்கூற்று வாய்ப்பாட்டாலும் 93 என்ற அணு எண்ணாலும் பெயரிடப்பட்டு விவரிக்கப்பட்ட ஒரு தனிமமாகும். இப்போது நெப்டியூனியம் என்ற பெயரால் இத்தனிமம் அழைக்கப்படுகிறது. இத்தாலியின் கிரேக்க பெயரான ஆசோனியா என்ற பெயர் இத்தனிமத்திற்கு சூட்டப்பட்டது.
அதே குழு இத்தாலிக்கு வழங்கப்பட்ட கவித்துவமான பெயரான எசுபெரியா என்ற பெயரை முன்னிறுத்தி 94 என்ற அணு எண் கொண்ட அடுத்த தனிமத்திற்கு எசுபெரியம் என்ற பெயரை வழங்கியது. பின்னர் இத்தனிமத்திற்கு புளூட்டோனியம் என்று பெயரிடப்பட்டது.  
1934 ஆம் ஆண்டில் ரோம் பல்கலைக்கழகத்தின் என்ரிக்கோ பெர்மி மற்றும் விஞ்ஞானிகள் குழுவினரால் கண்டுபிடிக்கப்பட்ட இத்தனிமம் இப்போது மதிப்புநீக்கம் செய்யப்பட்டுவிட்டது. இதே ஆண்டில் பெர்மியின் சோதனை முடிவுகளுக்கான மாற்று விளக்கங்களை ஐடா நோடாக் முன்னதாகவே வழங்கியிருந்தார். 1938 ஆம் ஆண்டு அணுக்கருப் பிளவு செயல்முறை கண்டுபிடிக்கப்பட்டதைத் தொடர்ந்து பெர்மியின் கண்டுபிடிப்பு உண்மையில் பேரியம், கிரிப்டன் மற்றும் பிற தனிமங்கள் சிலவற்றின் கலவை என்பது உணரப்பட்டது. உண்மையான தனிமம் பல ஆண்டுகளுக்குப் பிறகு கண்டுபிடிக்கப்பட்டு நெப்டியூனியம் என்ற பெயரால் அழைக்கப்பட்டது.  
இத்தாலியின் சின்னத்தை ஏந்தியிருந்த ரோமானிய அதிகாரிகள் லிக்டோர்கள் எனப்பட்டனர். இதனால் பாசிச கோட்பாட்டாளர்கள் இத்தனிமங்களில் ஒன்றுக்கு லிட்டோரியா என்ற பெயரைச் சூட்ட விரும்பினர்.
# மெத்தில் தயோயுராசில்

**மெத்தில் தயோயுராசில்** (*Methylthiouracil*) என்பது ஒரு கரிமக்கந்தகச் சேர்மமாகும். தைராய்டு எதிர்ப்பிகள் தயாரிப்பில் இச்சேர்மம் பயன்படுத்தப்படுகிறது.  
புரோப்பைல் தயோயுராசில் என்ற மருந்துடன் நெருங்கிய தொடர்புடைய ஒரு தயோவமைடு என்று இச்சேர்மம் கருதப்படுகிறது. அமெரிக்காவில் மெத்தில் தயோயுராசில் மருந்து மருத்துவ ரீதியாகப் பயன்படுத்தப்படுவதில்லை. இது புரோப்பைல் தயோயுராசில் என்ற மருந்துடன் ஒத்த நடவடிக்கைகளையும் பக்க விளைவுகளின் பொறிமுறைகளையும் கொண்டுள்ளதாக அங்கு பார்க்கப்படுகிறது. தைராய்டு சுரப்பியில் தைரோகுளோபுலின் போன்ற சேமிக்கப்பட்ட தைராய்டு இயக்குநீர் உருவாக்கத்தை குறைக்கும் நடவடிக்கையில் இந்த மருந்து ஈடுபடுகிறது.  
மிகைக் கேடையச் சுரப்பி நோய் நிலைக்கு சிகிச்சையளிப்பதற்காக இம்மருந்தைப் பயன்படுத்துகையில் தைரோகுளோபுலின் இருப்பு மற்றும் பிற காரணிகளைப் பொறுத்து, இரண்டு வாரங்கள் வரை தைராய்டு இயக்குநீரை தாமதமாகச் சுரக்கச் செய்யும் என்பது இதன் மருத்துவ விளைவாகும்.